als_Latn dik_Latn sag_Latn
Një dokument i Ministrisë së Brendshme i kohës së diktaturës, vitit 1966, rrëzon të ashtuquajturën "qetësi e kohës së Enverit". Kastriot Dervishi, studiuesi, ish-drejtor i Arkivës së Ministrisë së Brendshme tregon rastin e një vajze 22-vjeçare, e cila, pasi i shpëtoi përdhunimit të brigadierit të saj, ra në duart e katër ushtarëve që e përdhunuan në grup.
Komunikata Operative nr. 151 e Ministrisë së Punëve të Brendshme
Durrës.
Njofton se në datën 8 korrik 1966 ora 20:00, i quajturi Rakip, brigadier në repartin e bojaxhinjve Durrës, element vagabond, me anë të forcës, në afërsi të urës së Dajlanit, ka tentuar të përdhunojë me forcë vajzën Sanije .... , 22 vjeçe, punëtore në fermentimin e Duhanit Durrës.
Mbasi kjo e refuzoi dhe duke bërë zhurmë me të, i erdhën gjoja për ta ndihmuar katër ushtarë të repartit 5101 Durrës.
Rakipi ra në marrëveshje me ushtarët dhe u largua vetë duke e lënë ën dorë të tyre vajzën.
Ushtarët përleshen me vajzën, e rrahin rëndë, e zhveshin dhe e përdhunojnë me forcë.
Mbasi kryejnë këto akte, e çojnë në repart ku ishte roje shoku i tyre ushtar , i cili kreu edhe ai aktin e marrëdhënieve seksuale.
Të katër ushtarët e smësipër quhen Feçor....nga katundi ...i Fierit; Isa...nga katundi Cakran i Fierit; Agim...dhe Nevruz ...nga Fierit. Kundrejt tyre u muar masa e arrestimit nga Prokuroria Ushtarake. Gjithashtu u ndalua edhe Rakip ....
Vajza është gjetur në rrugë nga një shoqe e saj më datën 9 qeshor 1966 dhe nga të rrahurat e rënda nuk mund të ecte. U dërgua për mjekime në spital.
Dervishi, lidhur me dokumentin e publikuar prej ti, e ka shoqëruar me këtë koment:
Shumë herë, nga persona idhtarë të regjimit komunist, apo nga të tjerë që nuk e kanë njohur atë kohë, flitet për "qetësinë e kohës së Enverit". Ajo kohë prodhoi kriminalitetin më të paparë në historinë e Shqipërisë, sepse krijoi "njeriun e ri", kafshën më të llahtarshmshme të atij regjimi. Nga leximi i një prej dokumenteve më të rëndësishme të Ministrisë së Punëve të Brendshme si komunikata ditore, e nisur nga tetori i vitit 1949, kam arritur në përfundimin se kriminaliteti i lartë ka qenë një tjetër "dhuratë" që Partia e Punës i la Shqipërisë. Natyrisht ky kriminalitet nuk mund të mbyllej me rubinet në vitin 1991.
Bashkëlidhur mund të lexoni komunikatën ditore operative të datës 11.7.1966 të MPB-së, të cilën e sjell për shembull. Emrat e të përmendurve janë fshirë, sipas dispozitave të ligjit të arkivave."7
© SYRI.net
Shume shqiptare me naivitet apo ligesi pretendojne se ne kohen e Enverit njerezit ishin te ndershem, nuk kishim vrasje, imoralitet, perdhunime, incest, etj, etj. I kishim te gjitha ashtu edhe sic i kemi sot ( mbase jo ne te njejten shkalle sepse atehere shteti diktatorial ushtronte presion te jashtzakonshem), por cdo gje mbahej e fshehte qe te krijonte iluzionin e nje shoqerie model e te lumtur nen udheheqjen e "ndritur" te partise dhe te shokut Enver. Njeriu i ri eshte monstra me emadhe qe krijoi ai sistem, pasojat e atij njeriu te ri po i paguajme edhe sot. Edi Rama dhe ne pergjithesi e gjithe klasa politike jane disa nga shembujt me te shkelqyer te njeriut te ri te Partise.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn taq_Latn als_Latn